TÖÖVÕTULEPING NR 1.-4.3/3
Põhja-Tallinna Valitsus (edaspidi tellija), registrikood 75017745, postiaadress Kari 13, 10311, Tallinn, keda esindab põhimääruse alusel Põhja-Tallinna linnaosa vanem Manuela Pihlap
ja
Krausberg Eesti OÜ (edaspidi töövõtja), registrikood 11279028, postiaadress Pirita tee 102, Pirita linnaosa, 12011 Tallinn, Harju maakond, keda esindab põhikirja alusel juhatuse liige  Martin Saar,
keda nimetatakse edaspidi ka eraldi lepinguosaline või koos lepinguosalised,
sõlmisid töövõtulepingu (edaspidi leping) riigihanke Põhja-Tallinna linnaosa supluskohtade Stroomi ja Pikakari hooldus 2026-2028 hooajal viitenumber 292225 tulemusel alljärgnevalt

1. Lepingu ese ja kestvus
0. Tellija tellib ja töövõtja kohustub tegema Stroomi ja Pikakari supluskohtadele hooldustööd vastavalt lisadele 1, 2A, 2B, 7, 8, 9, mille eesmärgiks on supluskohtade ettevalmistamine avamiseks ja hooldustööde tegemine suplushooaja vältel ning inventari ladustamine hoiukohta pärast suplushooaega (edaspidi töö). 
0. Leping jõustub 15.03.2026 ja kehtib kuni 15. oktoober 2028 või kohustuste täitmiseni poolte poolt.
1. Töövõtja kohustused ja õigused
1. Töövõtja kohustub:
0. tegema töö lepingus (sh lisades 1, 2A, 2B, 7, 8, 9) ja õigusaktides esitatud tingimuste kohaselt ning selle tellijale üle andma;
0. kasutama lepingu täitmisel teenuse osutamise eest vastutavat isikut, kes oli esitatud töövõtja riigihanke pakkumuses.  Lepingu täitmisel võib isiku asendamine toimuda ainult tellija eelneval nõusolekul;
0. teavitama tellijat kohe asjaoludest, mis takistavad või võivad takistada töö tegemist;
0. andma tellijale tema nõudmisel teavet töö tegemise käigu kohta;
0. tegema ka ilma eraldi kokkuleppeta ja täiendava tasuta selliseid toiminguid ja töid, mis ei ole lepingus ega selle lisades otsesõnu nimetatud, kuid mille tegemine on vajalik lepingu kohaseks täitmiseks ja lepingu esemeks oleva tulemuse saavutamiseks ning mis olemuslikult kuuluvad töö hulka;
0. täitma tellija poolt antavaid asjakohaseid kirjalikke või suulisi töö- ja keskkonnaohutuse alaseid korraldusi;
0. kõrvaldama omal kulul töö lepingutingimustele mittevastavused;
0. Töövõtjal peab olema tsiviilvastutuskindlustus (hüvitispiir 100000 eurot), millega hüvitatakse kolmandatele isikutele ja tellija varale põhjustatud isiku- või esemekahjud. Töövõtja kannab kindlustuslepingus omavastutuse riski ning kannab kõik kindlustamisega seotud kulud. Töövõtjal on keelatud kindlustuslepingut selle kestuse ajal muuta, tühistada või lõpetada ning oma tegevusega seda põhjustada, sh ei tohi töövõtja jätta täitmata oma kindlustuslepingulisi kohustusi, mis tooksid kaasa kindlustuskaitse puudumise. Töövõtja kohustub tagama, et ülalnimetatud kindlustuslepingust tulenev kindlustuskaitse kehtib kogu lepingus fikseeritud töö tegemise aja jooksul. Töövõtja kohustub hoiduma tegudest, mis toovad kaasa või võivad kaasa tuua kindlustuskaitse lõppemise.
0. Rannast/randadest kogutud jäätmed tuleb üle anda vastavat keskkonnakaitseluba omavale ettevõttele.
0. omama või rentima hooldustöödeks vastavalt alusdokumendi punktis 5.2.2. nimetatud vajalikku tehnikat, mis on varustatud tehnika jälgimise süsteemiga:
9. haagisena või iseseisev sõelumisagregaat, sõelumissügavus 0-200 mm, tootlikus 15000 m²/h;
9. väiksem sõelumismasin (sõelumissügavus 0-200 mm) mänguväljakutelt, palliplatsilt jt väike- ja raskesti ligipääsetavatelt aladelt liiva sõelumiseks;
9. nullpöörderaadiusega niiduk;
9. kehtiva tehnoülevaatusega, ohutusnõuetele vastav ja töökorras traktor täismassiga  kuni 15000 kg (etapp V);
9. kehtiva tehnoülevaatusega, ohutusnõuetele vastav ja töökorras rataslaadur täismassiga kuni 6500 kg (etapp V);
9. kehtiva tehnoülevaatusega, ohutusnõuetele vastav ja töökorras veoauto-kallur, EURO 6, täismassiga kuni 30000 kg;
9. kehtiva tehnoülevaatusega, ohutusnõuetele vastav ja töökorras kinnine veok/kaubik prügikoristamiseks EURO 6 täismassiga kuni 3500 kg.
1. Töövõtjal on õigus:
1. saada tellijalt töö tegemiseks vajalikku teavet;
1. saada lepingu kohaselt tehtud töö eest lepinguga ette nähtud tasu;
1. kasutada lepingu täitmisel kolmandaid isikuid tellija eelneval kirjalikul nõusolekul;
1. Töövõtja kinnitab, et ta on põhjalikult tutvunud kõigi lepingu täitmiseks vajalike asjaoludega, samuti kinnitab, et töö on võimalik lepinguga kokkulepitud tasu eest teha, töövõtjal on olemas töö täitmiseks vajalik kvalifikatsioon ja kogemus, töövõtjal on olemas kõik vajalikud litsentsid, load ja nõusolekud, kui need on õigusaktidest tulenevalt vajalikud või vastava töö puhul nende olemasolu eeldatakse.
1. Tellija kohustused ja õigused
2. Tellija kohustub:
0. andma töövõtjale töö tegemiseks vajalikku teavet;
0. maksma töövõtjale töö eest tasu lepingu kohaselt;
0. lepingule vastava töö vastu võtma;
2. Tellijal on õigus:
1. saada töövõtjalt teavet töö tegemise käigu kohta.

1. Pretensioonide esitamine ja töö vastuvõtmine
3. Töövõtja edastab tellija punktis 8.1 märgitud isikule töö üleandmisel p.8.2 märgitud või volitatud isiku poolt digitaalselt allkirjastatud üleandmise-vastuvõtmise akti (edaspidi akt). Töövõtja esitab akti töö tegemise kuule järgneva kuu 3 esimese tööpäeva jooksul. Tellija vaatab töö üle ja tagastab enda allkirjaga akti või esitab töövõtjale pretensioonid töö mittevastavuse kohta 5 tööpäeva jooksul arvates hetkest, kui töövõtja on töö üle andnud.
3. Töö loetakse tellija poolt vastu võetuks, kui ta on selle heaks kiitnud ja tagastanud töövõtjale allkirjastatud akti.
3. Kui tellija esitab pretensioonid, siis peab töövõtja  mittevastavused likvideerima tellija määratud tähtajaks ja töö loetakse vastu võetuks, kui töövõtja on mittevastavused  likvideerinud ja tellijal ei ole enam pretensioone.
3. Tellija esitab pretensioonid töö kvaliteedi kontrollimise aktiga (edaspidi kontrollakt), milles fikseeritakse mittevastavused nende likvideerimise tähtajad, uue kontrolli aeg ja töövõtja kavandatav sanktsioon (leppetrahv). Kontrollakt edastatakse töövõtja e-posti aadressile. Töövõtja võib kontrollakti kohta tellijale esitada ühe tööpäeva jooksul kirjaliku seletuse, põhjendades kontrollaktis toodud rikkumiste /puuduste tekkimise ja likvideerimise võimalusi ja aega. Kui töövõtja ei likvideeri kontrollaktis fikseeritud tähtajaks mittevastavusi ja/või seletust ei ole tähtaegselt esitatud ja/või tähtaegselt esitatud seletusest ei ilmne mittevastavuse likvideerimist takistavaid objektiivseid asjaolusid, võib tellija kontrollakti alusel vähendada vastava kuu lepingu tasu igakordse mittevastavuse korral vastavalt punktile 5 (edaspidi leppetrahvi alusel tasu vähendamine).
3. Kontrollaktis fikseeritud mittevastavatöö või pretensiooni on töövõtja kohustatud viima omal kulul nõuetega vastavusse tellija poolt etteantud tähtajaks. 
3. Juhul, kui töövõtja ei likvideeri mittevastavused tellija etteantud tähtajaks, on tellijal õigus tellida vastav töö töövõtja kulul kolmandalt isikult.

1. Lepingu maksumus ja maksetingimused
4. Lepingu kogumaksumus on 327400.00 eurot, millele lisandub käibemaks kehtivas määras, lepingu kogumaksumus koos käibemaksuga on 405976.00 eurot.  Kõik tegevused, mis ei ole otseselt kirjeldatud lepingus, kuid mille tegemine on tavapäraselt vajalik lepingu esemeks oleva tulemuse saavutamiseks, on arvestatud lepingu tasu sisse. Tellija maksab tasu töö eest üks kord kuus pärast töö vastuvõtmist. Tasu arvestamise aluseks on Lisas 4 esitatud maksumused, mis kehtivad kogu lepingu perioodi jooksul.
4. Töövõtja esitab töö üleandmise–vastuvõtmise akti alusel arve e-arvekeskusesse. Arve esitamise eelduseks on tellija poolt allkirjastatud üleandmise–vastuvõtmise akt.
4. Tellija tasub arve 21 kalendripäeva jooksul arve saamisest.
4. Tellijal on õigus töövõtjale kohaldatavad leppetrahvi nõuded tasaarvestada lepingu alusel makstava tasuga õigusaktides sätestatud korras. 
4. Arve esitatakse e-arvena.

1.  Lepinguosaliste vastutus
5. [bookmark: _Ref280699881]Kui üks lepinguosaline rikub lepingut, võib teine lepinguosaline kasutada kõiki seadusest tulenevaid õiguskaitsevahendeid ulatuses, milles ei ole lepingus teisiti kokku lepitud.
5. Kui tellija viivitab tasumisega, maksab ta töövõtja nõudmisel viivist VÕS § 113 lg-s 1 sätestatud määras võlgnevusest iga viivitatud kalendripäeva eest.
5. [bookmark: _Ref280699611]Kui töövõtja rikub lepingut, on ta kohustatud tellija nõudmisel maksma leppetrahvi vastavalt alljärgnevale:
	
	Leppetrahvi alus
	Igakordselt leppetrahvi summa

	Alljärgneva töö tegemata jätmisel hommikul kella 9.00-ks tellijal on õigus teha leppetrahv igakordselt vastavalt allolevale loetelule:

	6.3.1.
	rannaalalt meretaimestik likvideerimata
	Kuni 1 000 eurot

	6.3.2.
	rannaalalt praht ära viimata
	Kuni 1 000 eurot

	6.3.3.
	prügikast tühjendamata
	Kuni 200 eurot

	6.3.4.
	rannainventar algsesse asendisse vastavalt lisale 1 paigaldamata
	Kuni 300 eurot

	6.3.5.
	laudteed ja tugimüür laudist remontimata
	Kuni 500 eurot

	6.3.6.
	linnu või looma keha ära viimata
	Kuni 200 eurot

	6.3.7.
	dušisüsteemid pole töökorras (remontimata)
	Kuni 500 eurot

	Alljärgneva töö tegemata jätmisel seoses supluskoha ettevalmistus- või hooaja lõpetamistöödega tellijal on õigus teha leppetrahv igakordselt vastavalt allolevale loetelule: 

	6.3.8.
	inventar (pingid, prügikastid) paigaldamata/likvideerimata
	Kuni 500 eurot


	6.3.9.
	liivatõke paigaldamata/likvideerimata
	Kuni 300 eurot

	6.3.10.
	laudteed paigaldamata/likvideerimata
	Kuni 300 eurot

	6.3.11.
	kahele kiigealusele liiv lisamata
	Kuni 100 eurot

	Töövõtja ei ole teinud supluskoha liiva sõelumistöid tähtaegselt:

	6.3.12.
	Pikakari ranna liivaalad
	Kuni 1 000 eurot

	6.3.13.
	Stroomi ranna liivaalad
	Kuni 2 000 eurot

	6.3.14.
	dušisüsteemid 2 komplekti ei ole paigaldatud tähtaegselt (1 Stroomi rannaalal, 1 Pikakari rannaalal)
	Kuni 500 eurot


5. Leppetrahvi konkreetse summa määramisel arvestab tellija rikkumise kestust, ulatust ja mõju teenuse kvaliteedile. Vahemike („kuni…“) kasutamine võimaldab kohaldada proportsionaalseid sanktsioone, tagades samas hankemenetluse läbipaistvuse ja võrdse kohtlemise.
5. Punktis 6.3 toodud leppetrahvid ei ole mõeldud kohustuse täitmise asendamiseks, vaid lepingu täitmisele sundimiseks.
5. Kui lepingu rikkumisega on tekitatud kahju teisele lepinguosalisele või kolmandatele isikutele, on kahju kohustatud hüvitama selle tekitanud lepinguosaline.
5. Kui töövõtja ei täida lepingulisi kohustusi ja lepingu punktis 4.3 ja/või 4.6 kirjeldatu on aset leidnud rohkem kui 3 (kolmel) korral lepingu kehtivuse aja jooksul, on tellijal õigus ühepoolselt leping üles öelda.
5. Kui töövõtja annab ettevõtte ja sellega seotud lepingu üle ilma tellija nõusolekuta, on tellijal õigus leping üles öelda ja nõuda lepingu lõppemisest tuleneva kahju hüvitamist (sh kulutused, mis tekivad tellijal uue töövõtja leidmisel).
5. Tellijal on õigus esitada leppetrahvi nõue kahe kuu jooksul arvates päevast, mil ta sai teada leppetrahvi nõudmise õiguse tekkimisest.
5. Leppetrahvi ja/või viivise maksmiseks kohustatud lepinguosaline on kohustatud tasuma leppetrahvi ja/või viivise 21 kalendripäeva jooksul arvates õigustatud lepinguosaliselt sellekohase nõude saamisest.
5. Lepingust tulenevate kohustuste mittetäitmist või mittekohast täitmist ei loeta lepingu rikkumiseks, kui selle põhjuseks oli vääramatu jõud. Pooled käsitavad vääramatu jõuna asjaolu, mille üle lepinguosalistel puudub kontroll ja mida pooled lepingu sõlmimisel ei näinud ega võinudki ette näha (VÕS-i § 103).
1. Lepingu muutmine ja lõpetamine
6. Leping loetakse sõlmituks, kui selle on allkirjastanud mõlemad lepinguosalised. Leping lõpeb, kui lepinguosalised on kohustused täitnud.
6. Lepingut võib muuta lepinguosaliste kokkuleppel kooskõlas riigihangete seadusega ning muudatused vormistatakse kirjalikult lepingu lisana.
6. Tellija ja töövõtja võivad  lepingu üles öelda lepingus ja seaduses sätestatud alustel.
1. Poolte esindajad ja teadete edastamine
7. Tellija esindaja lepingu täitmisel (sh töövõtjale vajaliku teabe andmisel ning kvaliteedi kontrollimisel) on Aare Koll: 53733511, Aare.Koll@tallinnlv.ee või tema äraolekul ametnik, kes teda asendab.
7. Töövõtja esindaja lepingu täitmisel on Velor Paas: 53033605, Velor.Paas@krausberg.ee või tema äraolekul ametnik, kes teda asendab.
7. Lepinguosaliste vahelised lepinguga seotud teated peavad olema elektroonilises vormis. Teated edastatakse teisele lepinguosalisele e-posti teel, mis on märgitud lepingu punktides 8.1. ja 8.2, s.h digitaalselt allkirjastatud teated. Kui e-posti aadress muutub, on lepinguosaline kohustatud sellest teist lepinguosalist informeerima viivitamata.
7. Informatiivset teadet võib edastada telefoni, e-posti kaudu või suuliselt.
1. Muud tingimused
8. Lepingu sõlmimisel kuuluvad lepingu dokumentide hulka lisaks lepingule:
0. Lisa 1 Teenuse kirjeldus ja teenuse osutamise tingimused
0. Lisa 2A Stroomi supluskoha hooldusnõuded
0. Lisa 2B Pikakari supluskoha hooldusnõuded
0. Lisa 5 Riigihanke pakkumuse maksumuse esildise vorm
0. Lisa 6 Teenuse kvaliteedi kontrollimise akt
0. Lisa 7 Teenuse üleandmise-vastuvõtmise akt
0. Lisa 8 Hooldusalade mahud
0. Lisa 9 Supluskohtade inventar
0. Lisa 10 Liivatõkke lähteülesanne
0. Lisa 11 Korruptsioonivastased meetmed
8. Terminid:
1. Stroomi supluskoht - Pelgurand/Stroomi (edaspidi Stroomi supluskoht) maismaa-ala (rannaala, rohumaa ja põõsastik), ca 1,45 km pikkuse veepiiri joonega Kopliranna tn ja Seewaldi kollektori ning muutuva veepiiri ja rannaäärse jalgtee vahel. Sõltuvalt tuulte suunast lisandub maismaa-alale merest muutuva suurusega igapäevaselt hooldatav rannaala, mille suurenemine ja vähenemine oleneb veepiiri muutumisest. Kokku 93,4 tuhat m2.
1. Pikakari supluskoht - maismaa-ala (rannaala ja rohumaa), ca 0,3 km veepiiri joonega Paljassaare poolsaarel Katariina kai kõrval, mis koosneb liivaalast, millel asuvad laste mänguväljakud, trenažöörid ja võrkpalliplats ning rohumaast, millel asuvad korvpalli- ja kaubandusplats. Kokku ca 22,5 tuhat m2.
1. Praht - paber, kile ja plastik, puit ja metall, klaasikillud (teravad) ja klaastaara, suitsukonid, puulehed, killustik (fraktsioon 16-60 mm) ja kivid kuni 30 cm läbimõõduga ning jäätmed jms supluskohas;
1. Supluskohtade inventar – lisas 8 nimetatud esemed.
8. Lepinguga reguleerimata küsimustes juhinduvad lepinguosalised võlaõigusseaduses töövõtulepingu kohta sätestatust.
8. Lepingu täitmisel tekkinud vaidlused lahendatakse läbirääkimiste teel. Kui kokkulepet ei saavutata, lahendatakse vaidlused Eesti Vabariigi õigusaktides ettenähtud korras. Lepingu kohaselt on kohtualluvuseks Harju Maakohus.
8.  Leping allkirjastatakse digitaalselt.

Lepinguosaliste kontaktandmed ja allkirjad
	Põhja-Tallinna Valitsus
	Krausberg Eesti OÜ

	
	

	telefon 645 7040 
	telefon 6391377

	e-post pohja@tallinnlv.ee
	e-post krausberg@krausberg.ee

	
	arvelduskonto nr EE307700771007992521

	
	


Manuela Pihlap                                              Martin Saar
Tellija esindaja                                                Töövõtja esindaja
